На основу Закона о стечају („Службени гласник РС“ бр. 104 од 16. децембра 2009, број 99 од 27. децембра 2011 – др. закон, број 71 од 25. јула 2012-УС, број 83 од 5. августа 2014 год., број 113 од 17 децембра 2017 год., број 44 од 8. Јуна 2018 године, број 95 д 8. Децембра 2018 године) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника: Предузеће за производњу, промет и услуге „BREST PRODUKT“ Друштво са ограниченом одговорношћу Деспотовац у стечају, ул. Николе Пашића бр. 10/24, МБ 07698771, ПИБ 101919069:
ОБЈАВЉУЈЕ ПОЗИВ
За достављање понуда за вршење услуга процене вредности: 
- имовине стечајног дужника као правног лица, 
- појединачне имовине стечајног дужника,  
- процену целисходности продаје стечајног дужника као правног лица у односу на продају појединачне имовине стечајног дужника.
Позивају се сва заинтересована стручна, правна и физичка лица да доставе понуде за процену вредности која се тражи у објављеном позиву. Сва лица која доставе понуду морају доставити доказе да поседују лиценцу, овлашћења и квалификације за ову врсту посла. Сваки понуђач је дужан да у понуди наведе конкретан износ у динарима, као цену за извршен посао. Плаћање услуге процене врши се након продаје имовине. Понуђачи требају навести рок израде процене вредности стечајног дужника као правног лица, вредности појединачне покретне и непокретне имовине и процене целисходности продаје имовине стечајног дужника као правног лица у односу на појединачне делове имовине. Оглас је отворен до 30. новембра 2024. године. Сваки понуђач може поднети једну понуду. Избор најповољнијег понуђача извршиће се у складу са Законом о стечају, узимајући у обзир, осим финансијске понуде, и стручност, референце и друге елементе понуде које су од значаја за вршење адекватне процене. Избор понуђача вршиће се искључиво са листе достављених понуда. Одабир понуђача ће извршити ОДБОР ПОВЕРИЛАЦА у роковима прописаним Националним стандардом о начину и поступку уновчења имовине стечајног дужника. Понуде за вршење услуга процене шаљу се поштом на адресу: ДЕСПОТОВАЦ, 35213, улица Деспота Стефана Лазаревића број 10 - за Ненада Јеремића. Заинтересовани понуђачи, односно њихови овлашћени представници, могу добити детаљне информације за израду понуде са свим предвиђеним условима на наведеној адреси стечајног управника.

Телефон 064-1934744

